Դիվանագիտության լեզուն երևի թե մեզ համար այդպես էլ մնա անհասկանալի հաղորդակցման ձև: Եվ դեռ լավ է, որ այդ բոլորից հետո ՀՀ արտաքին քաղաքական գերատեսչության ղեկավարը չի մոռացել նշել, որ ՍԾՏՀԿ Խորհրդարանական վեհաժողովի շրջանականերում կազմակերպության կանոնադրությանը և սկբունքներին հակառակ գործելու որոշ փորձեր վնասակար են ու հարված են հասցնում կառույցի հեղինակությանը։ Նալբանդյանն այդ դիտողությունն արել է թերևս այն պատճառով, որ առաջիկայում ՍԾՏՀԿ-ի նախագահությունն անցնում է Հայաստանին: Իսկ դա էլ իր հերթին պիտի նշանակի, որ հիշյալ կառույցի շրջանակներում փոխգործակցության առաջնային ուղղություններն ու կազմակերպության բարեփոխումներին առնչվող հարցերը մոռացության տալով նրանք պարզապես ողջ բեռը կվերցնեն ու նույնությամբ կհանձնեն Հայաստանի տնօրինմանը: Այլ կերպ ասած` եթե այդքան դժգոհ եք, ինքներդ էլ շտկեք սխալները: